# Poučenje avtoram

Imena avtorov

Kontakty na avtory, e-mail i adres

*Časopis «Slovjani.info» publikuje originalne teksty pisane vsimi slovjanskymi jezykami ili Esperantom, anglijskym, němečskym, hišpanskym, francuzskym, ili italijanskym jezykami v formatu DOCX poslě jihnoj anonymnoj recenzije neod-visnymi expertami. Vsekaky tekst trěbuje iměti nazvanje, abstrakt, i 3-7 ključnyh slov pisanyh latinicoju kurzivnym stylom Cambria v anglijskom i medžuslovjan-skom jezykah. Trěbujemo 300-600 znakov abstrakta vključajuč prazdnе znaky.*

***ključne slova:*** *recenzija, avtori člankov, stil teksta, struktura teksta*

## Pravila formatovanja

* Normalny tekst se piše stylom Cambria, velikost 14pt, razstojanje linij 16pt. Format stranice jest A4, ale časopis se tiskne na velikost A5, ktora jest 71% od originala.
* Vsekaky tekst kromě nazvanjej jest narovnany na obadva boky (justified).
* Vsekake nazvanja sut centrovane i načinajut velikym pismenom.
* Tekst vsih nazvanj, imena avtorov, kontakt na avtory, popisanje grafiky, internetove adresy, e-mail, i teksty v drugyh abecedah (napr. grečska, jevrejska ...) sut stilom Lucida Grande 12,5pt. кроме текста в кирилици, кторы јест в нормалном стылу Камбрия како текст в латиници.
* **Prosimo NE KORISTITE mnogo debelnogo teksta**, *ale* *možete koristiti kurzivu*. Takože prosimo NE KORISTITE mnogo podčrknutogo teksta.
* Centrovano nazvanje članka trěbuje načinati velikym pismenom v stilu **debelna Lucida Grande 18pt**. Pod njim jest razstojanje 12pt.
* Pod nazvanjem jest ime avtora stilom normalna Lucida Grande 14pt, i pod njim jest razstojanje 10pt.
* Pod imenem avtora jest kontakt na avtora stilom normalna Lucida Grande 12pt, i pod njim jest razstojanje 10pt.
* Centrovano nazvanje odstavy teksta (kako napr. vovedenje, zaključenje, lite-ratura ...) jest v stylu **debelna Lucida Grande 14pt**. Nad njim jest raz-stojanje 18pt i pod njim jest razstojanje 6pt.
* Zapisky[[1]](#footnote-1) sut indeksovane arabskymi čislami kako 1,2,3....
* Prosimo citovati tekst toliko do «uglatyh skobok».
* Popisanje grafiky ili tablice jest stylom normalna Lucida Grande 11pt. Nad njim jest razstojanje 6pt i pod njim jest takože razstojanje 6pt.



Popisanje grafiky ili tablice

## literatura

Bylo by dobro, ako li avtor na konec svojego teksta napiše spisok literatury (napr. koristjene knigy, članky iz časopisov ili odkazy na internet). Odkaz na literaturu pišite v uglatyh skobkah kako napr. [Molhanec, Merunka, Heršak, 2016, p. 5]. Taky spisok literatury trěbuje držeti citačny standard ISO 690, kako napriměr:

* Molhanec, M.; Merunka, V.; Heršak, E.: *Ontology-Based Translation of the Fusion Free Word Order Languages - Neoslavonic Example*, in: Special Issue on Enterprise and Organizational Modeling and Simulation. Springer Profes-sional, 2016, Lecture Notes in Business Information Processing (LNBIP) 272, pp. 139-153. ISSN 1865-1348
* Merunka, V.; Heršak, E; Molhanec, M.: Neoslavonic Language, in: *Grundlage-studien aus Kybernetik und Geisteswissenschaft*, 2016, 57(2), pp. 114-134. ISSN 0723-4899

Do počatočnoj recenzije prosimo posylati anonymny tekst bez imen i adres avtorov. Blagodarimo Vas za drženje naših pravil formatovanja. Tutoj fajl Vam može služiti kako šablon vaših tekstov. Možete jego svobodno brati iz adres:

http://slovjani.info/documents/poucenje-avtoram.docx

http:// slovjani.info/documents/poucenje-avtoram.pdf

Budemo se radovati iz Vaših člankov. Redakcija časopisa.

***Instructions for authors (this is a title example in English)***

*English summary (e.g. title, abstract, and keywords) must be written at the end of each article in this style Cambria 14pt italic. This is an abstract example in English.*

***keywords:*** *review process, authors, text format*

1. Tu jest zapiska indeksovana arabskymi čislami v stilu Cambria 12pt. Razstojanje linij 13pt. Smysl zapisok jest pridavati podrobnu informaciju ili někaky interesny detail. [↑](#footnote-ref-1)